[image: image1.emf]
[image: image2.png]


ROMÂNIA

JUDETUL VRANCEA

CONSILIUL LOCAL

AL MUNICIPIULUI FOCSANI
 H O T Ă R Â R E

   Pentru  aprobarea Regulamentului privind acordarea voucherelor de vacanță pentru

                personalul contractual din cadrul Aparatului permanent de lucru al Consiliului

                Local al Municipiului Focșani 

         Consiliul Local al Municipiului Focsani, judetul Vrancea, întrunit în şedinta ordinară;

            - analizând proiectul de hotărâre iniţiat de domnul Mersoiu Ionuț, consilier local, raportul  Direcţiei economice-Serviciul resurse umane, managementul calității înregistrat la nr.25124/22.03.2018 prin care se propune  aprobarea Regulamentului privind acordarea voucherelor de vacanță pentru personalul contractual din cadrul Aparatului permanent de lucru al Consiliului Local al Municipiului Focșani şi avizul favorabil al Comisiei de buget şi administraţie publică;


- văzând Procesul verbal nr. 89/29/22.03.2018 al sindicatelor reprezentative din cadrul Primăriei Municipiului Focșani;
      
-  în baza Ordonanței de  Urgență  a  Guvernului   nr.  8/2009  privind  acordarea   voucherelor  de vacanță, cu modificările și completările ulterioare;

      
- conform art.  3 și  art.  5   din  Hotărârea  Guvernului   nr.  215/2009  pentru  aprobarea Normelor metodologice privind acordarea  tichetelor  de vacanță, cu modificările și completările ulterioare;

      
- în conformitate cu prevederile Legii - cadru  nr. 153/2017 privind salarizarea personalului plătit din fonduri publice, cu modificările și completările ulterioare;
      
-  în baza art. 36 alin. (9) şi în temeiul art. 45 alin. (1) din Legea nr. 215/2001 privind administrația publică locală, republicată, cu modificările şi completările ulterioare.
HOTĂRĂŞTE:

       Art. 1. Aprobarea  Regulamentului privind acordarea voucherelor de vacanță pentru personalul contractual din cadrul Aparatului permanent de lucru al Consiliului Local al Municipiului Focșani prevăzut în anexa care face parte integrantă din prezenta hotărâre.

          Art. 2.  Prezenta   hotărâre   va    fi  comunicată  de  către  Serviciul  administraţie publică locală, agricultură, compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia  prin Serviciul administraţie publică locală, agricultură, Serviciul resurse umane, managementul calității și Serviciul buget, contabilitate.

.

     PREŞEDINTE DE ŞEDINŢĂ,

                Mersoiu Ionuț  

                                                                                Contrasemnează,

                                                         SECRETARUL MUNICIPIULUI FOCŞANI

                                                                           Corhană Eduard Marian
Municipiul Focsani, 29 martie 2018

Nr. 150
   ROMÂNIA                                                                 Anexa la 
      JUDEȚUL VRANCEA                                            Hotărârea nr. 150   
     CONSILIUL  LOCAL                                               din 29.03.2018
 MUNICIPIUL FOCȘANI 
REGULAMENT
privind acordarea voucherelor de vacanță pentru personalul contractual din cadrul 
           Aparatului permanent de lucru al Consiliului Local al Municipiului Focșani 
CAPITOLUL I
 Dispoziţii generale
          Art. 1. (1)   In  scopul  recuperării  capacității  de  muncă, a întreținerii  capacității  de muncă și a motivării personalului contractual din cadrul Aparatului permanent de lucru al Consiliului local al Municipiului Focșani, angajatorul acordă acestora  vouchere  de  vacanță,  în  valoare  de  1.450  lei  pentru  un  salariat,  în  condițiile Ordonanței de Urgență a Guvernului nr. 8/2009 cu modificările și completările ulterioare și Hotărârii  Guvernului   nr.  215/2009  pentru  aprobarea Normelor metodologice privind acordarea  tichetelor  de vacanță, cu modificările și completările ulterioare.

  Acestea se acordă pe suport de hârtie.

                      (2) Voucherele  de vacanță se acordă până cel târziu la data de                 15 mai 2018,  au  o valoare nominală  de 50  lei   conform prevederilor legale.

          Art. 2. (1) Numărul  voucherelor de vacanță  pentru  personalul  din cadrul  Aparatului permanent de lucru al Consiliului local al Municipiului Focșani se acordă proporțional  cu timpul  efectiv lucrat,  raportat la  numărul  maxim de vouchere stabilite pentru programul normal de lucru.
                        (2) Voucherele de vacanță se acordă personalului din cadrul Aparatului permanent de lucru al Consiliului local al Municipiului Focșani care,  în perioada de referință prevazută în Ordonanța de Urgența a Guvernului nr. 8/2009 cu modificarile și completarile ulterioare și Hotărârea  Guvernului   nr.  215/2009  pentru  aprobarea Normelor metodologice privind acordarea  tichetelor  de vacanță, cu modificările și completările ulterioare, beneficiază de concediu de odihnă, concediu de incapacitate  temporară  de  muncă,  concediu   de  maternitate,  concediu   pentru  risc maternal și  concediu pentru ingrijire copil  bolnav,  considerate  perioade  de  activitate prestată conform art. 145 alin. (4) din Legea nr. 53/2003 privind Codul muncii, republicată, cu modificările și completarile ulterioare. 
                      (3) In  cazurile   în  care   personalul   din  cadrul   Aparatului permanent de lucru al Consiliului local al Municipiului Focșani au fost prezenti partial la locul de munca in perioada  1   ianuarie 2018  -   30   noiembrie 2018  din  diferite  motive  (angajare  in  cursul perioadei,  reintoarcere  din  concedii,  suspendare, incetare raport serviciu etc.),  voucherele  de  vacanta  se  vor acorda  dupa  urmatorul  mod de calcul:  29  (numarul  maxim  de vouchere) se inmulteste cu raportul dintre numarul de zile de activitate prestata in perioada 1  ianuarie 2018 -  30 noiembrie 2018  / numarul  de  zile  lucratoare  in  perioada 1 ianuarie 2018 - 30 noiembrie 2018.

         Art. 3. Stabilirea numarului de vouchere de  vacanta la care are dreptul  salariatul, se realizeaza prin rotunjire la cel mai apropiat numar.
         Art. 4. (1)  Salariatii  care  primesc  vouchere  de  vacanta  nominale  sunt  singurele persoane indreptatite să le  utilizeze în perioada mentionata pe acestea, si în  exclusivitate  pentru  achitarea  pachetului  de  servicii  turistice  contractat  care  poate cuprinde  servicii  de  cazare,  alimentatie  publica,  transport,  tratament balnear,  agrement conform  art.  23  din  HG  nr.  215/2009  pentru  aprobarea  Normelor metodologice  privind acordarea tichetelor de vacanta, cu modificările și completările ulterioare.
                      (2) Se interzice salariatilor, beneficiari de vouchere de vacanta, urmatoarele:
a)  utilizarea  voucherelor de  vacanta  pentru  achizitionarea  altor  servicii  decat  cele prevazute mai sus;

b)   primirea   unui   rest  de  bani   la   voucherul  de  vacanta,   in  cazul   in   care   suma corespunzatoare solicitata este mai mica decat valoarea nominala  a voucherului de vacanta;
c) comercializarea voucherelor de vacanta  in schimbul  unor sume  de bani  si/sau  al altor bunuri si/sau servicii.
         Art. 5. Salariatul are obligatia sa restituie angajatorului voucherele de vacanta pe suport hartie   acordate   si   neutilizate   ori   necuvenite,   potrivit   prevederilor   legale,   dupa cum urmeaza:
a) la sfarsitul perioadei de valabilitate

b) la data incetarii raporturilor de munca.
CAPITOLUL II

Modul de acordare

         Art. 6. Sumele  aferente  voucherelor de  vacanta  sunt prevazute,  in  bugetul  aprobat pentru anul  2018 prin Hotărârea Consiliului Local al Municipiului Focșani nr. 83/2018 privind aprobarea bugetului general al Municipiului Focsani pe anul 2018. 
         Art. 7. Biroul achiziții din cadrul Primariei Municipiului Focsani întocmeste  contractul  pentru  achizitionarea  voucherelor   de vacanta cu respectarea prevederilor art. 4 din HG nr. 215/2009 pentru aprobarea Normelor metodologice privind acordarea voucherelor de vacanta, cu modificările și completările uilterioare. Contractul cuprinde atat contravaloarea nominala  a voucherelor  de vacanta cat si costul  imprimatului reprezentand voucher de   vacanta.   Contractul   se   semneaza   de   persoanele   autorizate a  semna angajamentele  legale  in  Primăria Municipiului Focșani  si  se  supune   obligatoriu  vizei   de  control  financiar preventiv propriu înainte de a fi aprobat de Primarul Municipiului Focșani.

         Art. 8. Serviciul resurse umane, managementul calității,   după   parcurgerea   etapei   de   contractare, întocmește două tabele nominale care să cuprindă: nume  prenume beneficiar, cod numeric personal, numarul voucherelor de vacanta acordat pentru   fiecare   beneficiar,   valoarea   nominala   a  voucherului   de  vacanta,  valoarea 
nominala totala a voucherelor de vacanta acordate fiecarui beneficiar și semnatura beneficiarului, din care un exemplar  impreuna cu nota de comanda merge  la  furnizorul  de  vouchere  (pentru  intocmirea  facturii  proforme)  si  un  exemplar merge la Serviciul  buget contabilitate pentru a fi distribuite salariatilor beneficiari de vouchere  de vacanta pe baza cartii de identitate.
CAPITOLUL III

Evidenta si plata voucherelor  de vacanta

        Art. 9.  Evidenta  formularelor  cu  regim  special  se  asigura  in  cadrul  Serviciului  buget contabilitate de gestionarul desemnat cu gestiunea acestor formulare si evidenta contabila  a  tipizatelor. Inregistrarea in contabilitate a operatiunilor privind emiterea, achizitionarea si utilizarea voucherelor de vacanta se face cu respectarea prevederilor Legii contabilitatii nr. 82/1991, republicata, cu modificarile si completarile ulterioare si a  reglementarilor  contabile  aplicabile.  Evidenta  miscarii   voucherelor   de vacanta pe suport de hartie se tine la valoarea nominala imprimata pe acestea. Gestionarea voucherelor   de  vacanta  pe  suport de  hartie se  efectueaza  de  persoane  imputernicite  in scris prin dispozitia Primarului Municipiului Focșani.
        Art. 10. Platile reprezentand voucherele de vacanta se efectueaza cu respectarea fazelor cheltuielilor bugetare. Documentele   vor   fi   intocmite,   semnate,   vizate   si   aprobate   in   conformitate   cu prevederile OMFP nr.1792/2002 pentru aprobarea Normelor metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale, cu modificarile si completarile ulterioare și Dispoziția Primarului Municipiului Focșani privind stabilirea persoanelor împuternicite să efectueze operațiuni legate de lichidarea cheltuielilor pe parcursul exercițiului bugetar, în limita creditelor bugetare aprobate.
                                                         CAPITOLUL IV 

Alte prevederi

       Art. 11.  In  cadrul  Primăriei Municipiului Focșani se  stabileste  o data  de acordare  a voucherelor de vacanta care  va  fi  comunicata  și personalului din cadrul aparatului permanent de lucru al Consiliului local al Municipiului Focșani.  Voucherele  de  vacanta  pe  suport  de  hartie  nu  pot  fi distribuite  angajatilor   de  catre  Serviciul buget contabilitate,  daca  pana   la  data  stabilita pentru distribuire  nu s-a achitat integral  contravaloarea nominala a voucherelor de vacanta pe  suport de hartie achizitionate, inclusiv costul  imprimatelor reprezentand vouchere  de vacanta pe suport de hartie. Beneficiarii  utilizeaza    voucherele  de  vacanta  pe  baza  actului  de  identitate  numai pentru achizitionarea de servicii turistice de la unitatile afiliate.

        Angajatii care   beneficiaza   de  voucher   de  vacanta   au   obligatia   sa   nu   instraineze voucherul catre  alte  persoane. La  sfarsitul  perioadei  de  valabilitate, la data stabilita de angajator sau la data incetarii raporturilor de munca, beneficiarul are obligatia de a restitui angajatorului voucherele de vacanta  pe  suport  de  hartie  acordate  pentru  anul  in  curs  si neutilizate  sau  necuvenite, potrivit prevederilor legale.
PREŞEDINTE DE ŞEDINŢĂ,

             Mersoiu Ionuț  

                                                                                Contrasemnează,

                                                         SECRETARUL MUNICIPIULUI FOCŞANI

                                                                           Corhană Eduard Marian

